Odense Adresse-Contoirs Efterretninger, 1835-07-16
Det ligger i Sagens Natur, at under en politisk Tilstand, som den nærværende, fødes utallige Rygter, af hvilke det Ene ofte overbyder det Andet i Latterlighed, og saaledes hurtigt hjemfalder til Forglemmelsen, imedens Andre, paa Grund af den Sandsynlighed de kunne have for deres Paalidelighed, eller formedelst det Haab, eller den Frygt, deres Bekræftelse vilde vække, tildrage sig i det mindste Øieblikkets Opmærksomhed og ofte fremkalde en ikke ubetydelig Sensation. Ogsaa de sidste Dage have været rige paa politiske Rygter af alle Slags. Saaledes havde Rygtet meget travlt med den unge Hertug af Bordeaux, hvem nogle franske Blade skildre saa svag, især i Rygraden, hvorved han skulde være bleven aldeles forvoxen, at han meget snart maatte ventes at ville afgaae ved Døden. Andre gik endnu videre og meldte allerede hans Død, imedens derimod Gazette lader de Laurbær, som Carl V (Don Carlos) plukker (!), vække Krigslysten hos den unge Henrik, som, efter dens Forsikkring, alt vilde have foretaget en Landgang paa Frankerigs Vestkyst, dersom ikke den gigtsvage Carl X havde modsat sig det. Et andet Rygte lader derimod Hertugen af Angouleme være landet i Biscaya, et tredie melder Dom Miguels Landgang i Portugal, et fjerde fortæller, at han er passeret igjennem Rheims o. s. v. Rygter af slig Natur indeholde næsten stedse deres Gjendrivelse i sig selv. Et vigtigere, og som det synes ikke aldeles ugrundet Rygte har derimod i tre Dage været i Omløb i Paris, at der nemlig er opdaget en republikansk Sammensværgelse imod de Franskes Konges Liv, en Begivenhed, der, om den var kommen til Udførelse, vel vilde have været af uberegnelige politiske Følger. Sammenhængen hermed er endnu ikke bekjendt, da de officielle Blade hidtil have iagttaget dyb Taushed desangaaende, som de dog sandsynligviis snart ville bryde, da "Journal des Debats" har opfordret dem dertil, hvilket den vistnok ikke vilde have gjort, naar den ikke havde været overbeviist om, at de vilde efterkomme Opfordringen. Det er ikke usandsynligt, at den Behandling, der er viist Republikanerne under den store Proces, kunde hos deres politiske Troesfæller fremkalde den frygtelige Beslutning, ved et Kongemord at hævne deres Brødre, og mærkeligt er det, at det er to republikanske Blade, som først have bragt denne Sag paa Bane, ikke usandsynligen for derved at advare muligen Jndviklede. Andre ville i det Hele kun see en ny Politie=Spekulation, enten for at gjøre sig vigtig med en saa væsentlig Opdagelse, eller for at formindske Deeltagelsen for Republikanerne. Dog, som sagt, ganske ugrundet synes Rygtet ingenlunde at være, og en Mængde Pairs og Embedsmænd skulle have begivet sig til Kongen i Neuilly, for at lykønske ham til den gjorte Opdagelse. Flere Personer skulle være fængslede, hvilken Forholdsregel Man skal have grebet til, for Man egentligen ønskede det, fordi de republikanske Blade ilede med at offentliggjøre Hemmeligheden. Planen skal have været, at oppasse Kongen, naar han vendte tilbage fra Neuilly til Tuillerierne ved en Kai, som adskiller de kongelige Haver fra Seinen, imellem to af Broerne. Stedet vilde have været godt valgt, naar Morderne ikke havde tænkt paa deres egen Sikkerhed, (hvilket nok turde være muligt, da der imellem disse Broer ikke er Andet end Floden paa den ene og en Muur paa den anden Side. Der kunde ikke være nogen Tanke om at undkomme, da stærke Militairposter ere opstillede ved begge Ender.